2. ΒΑΣΙΛΙΚΟΝ ΔΙΑΤΑΓΜΑ της 31 Δεκ. 1946/31 Ιαν. 1947 Περί εκτελέσεως άρθρ. 4 Ν.Δ. 75/1946 «περί συστάσεως Ταμείου Προνοίας Εργοληπτών Δημοσίων Έργων». Έχοντες υπ’ όψει το άρθρ. 4 του Ν.Δ. 75/1946 «περί συστάσεως Ταμείου Προνοίας Εργοληπτών Δημοσίων Έργων» την υπ’ αριθ. 18/1946 απόφασιν του Διοικητικού Συμβουλίου του Ταμείου Προνοίας Εργοληπτών Δημοσίων Έργων και την υπ’ αριθ. 626/1946 γνωμοδότησιν του Συμβουλίου Επικρατείας, προτάσει του Ημετέρου επί των Δημοσίων Έργων Υπουργού, αποφασίζομεν και διατάσσομεν: Άρθρ.1.-Αι υπό του άρθρ. 4 παρ. 1 εδ. α΄ και β΄ του Ν.Δ. 75/1946 «περί συστάσεως Ταμείου Προνοίας Εργοληπτών Δημοσίων Έργων» προβλεπόμεναι εφ’ άπαξ καταβολαί εκ δραχμών είκοσι χιλιάδων δια τους το πρώτον αιτουμένους πτυχίον εργολάβου δημοσίων έργων Γ΄ ή Δ΄ τάξεως και δραχμών δέκα χιλιάδων προκειμένου περί πτυχίου Α΄ ή Β΄ τάξεως, ως και εκ δραχμών πέντε χιλιάδων δια πάσαν ανανέωσιν ή προαγωγήν πτυχίου κατατίθενται είτε εις το Ταμείον απ’ ευθείας, είτε εις παν έτερον όργανον (Τράπεζα κλπ.) εντεταλμένον υπό του Δ. Συμβουλίου του Ταμείου την είσπραξιν των πόρων αυτού. Άνευ προσαγωγής της σχετικής αποδείξεως καταβολής των άνω ποσών, πάσα αίτησις απονομής πτυχίου ή ανανεώσεως και προαγωγής, είναι απαράδεκτος. Αι αρμόδιαι Τεχνικαί υπηρεσίαι εις ας επιδίδονται τα σχετικά έγγραφα δια την απονομήν πτυχίου κλπ. σημειούσιν επί του φακέλλου τα κύρια χαρακτηριστικά της αποδείξεως των καταβολών τούτων ως αι καταβολαί αύται καθορίζονται ανωτέρω, ή ως ήθελον αυξομειωθή δια του κατά το άρθρ. 4 παρ. 3 του Ν.Δ. 75/1946. Αι ως άνω καταβολαί ηυξήθησαν εις το πενταπλάσιον δια του Β.Δ. της 27 Ιουν./3 Ιουλ. 1952. Άρθρ.2.-Αι υπό του άρθρ. 4 παρ. 1 εδ. β΄ προβλεπόμεναι εφ’ άπαξ καταβολαί των κατά την 2αν Σεπτ. 1946 υφισταμένων πτυχίων εργοληπτών δημοσίων έργων εκ δραχμών δέκα χιλιάδων δια τους εργολήπτας γ΄ και δ΄ τάξεως, και δραχμών πέντε χιλιάδων δια τους εργολήπτας α΄ και β΄ τάξεως, κατατίθενται εις το Ταμείον απ’ ευθείας ή άλλα, εντεταλμένα υπό του Διοικητικού Συμβουλίου την είσπραξιν των πόρων αυτού, όργανα (Τράπεζα κλπ.) εντός τριών μηνών από της χρονολογίας ενάρξεως εισπράξεως των πόρων του Ταμείου, ως αύτη ήθελε προσδιορισθή δια του κατα τα άρθρ. 6 παρ. 2 και 10 του Ν.Δ. 75/46 εκδοθησομένου οργανισμού του Ταμείου. Αι ως άνω καταβολαί ηυξήθησαν εις το πενταπλάσιον δια του Β.Δ. της 27 Ιουν./3 Ιουλ. 1952. Άρθρ.3.-Αι κατά το άρθρ. 4 παρ. 1 εδ. γ΄ του Ν.Δ. 75 μηνιαίαι εισφοραί των μετόχων είναι δυνατόν να διαφέρωσι κατά λόγον της τάξεως του πτυχίου, όπερ κατέχει έκαστος εργολήπτης, ως και της τυχόν παρ’ αυτού ασκήσεως και ετέρου επαγγέλματος εκτός του εργολήπτου δημοσίων Έργων. «Οι παραπάνω εισφορές των μετόχων, που υπολογίζονται με βάση πάντα, το ισχύον κατά το χρόνο καταβολής τούτων ποσό εισφοράς καταβάλλονται, είτε απευθείας στο Ταμείο, είτε στα εντεταλμένα από το Δ.Σ. όργανα (Τράπεζα κ.λπ.). Οι ετήσιες αυτές εισφορές, όπως έχουν διαμορφωθεί και ισχύουν σύμφωνα με το άρθρ. 21 του Νόμ. 1276/82, πρέπει να καταβάλλονται μέχρι την 31 Δεκεμβρίου του έτους το οποίο αφορούν, σε περίπτωση δε καθυστέρησης καταβολής τούτων πέρα από την πιο πάνω προθεσμία, επιβαρύνονται με πρόσθετο τέλος 1% για κάθε δεκαήμερο καθυστέρησης, που υπολογίζεται από την πρώτη ημέρα κάθε δεκαήμερου. Σε καμιά όμως περίπτωση το σύνολο της επιβάρυνσης από το πρόσθετο αυτό τέλος, δεν μπορεί να υπερβεί το 75% του ποσού της κύριας, από καθυστερούμενες εισφορές οφειλής». Η δευτέρα μέσα σε « » παράγραφος αντικαταστάθηκε ως άνω από το άρθρ. 1 του Π.Δ. 35/12-18 Ιαν. 1989 (ΦΕΚ Α΄ 17). Άρθρ.4.-Κατά την σύνταξιν των καταστάσεων πληρωμής της μισθοδοσίας και των εν γένει μηνιαίων αποδοχών του προσωπικού του Ταμείου, ο αρμόδιος υπάλληλος σημειοί εκάστοτε επ’ αυτών την υπέρ του Ταμείου κράτησιν έξ τοις εκατόν, ήτις και περιέρχεται εις το Ταμείον. Ομοίως παρακρατείται υπέρ του Ταμείου το ήμισυ των αποδοχών του πρώτου μηνός εκάστου νεοδιοριζομένου υπαλλήλου. Αι διοικήσεις των εργοληπτικών οργανώσεων παρ’ αις υπηρετούσι τυχόν υπάλληλοι υπαγόμενοι εις το άρθρ. 3 εδ. γ΄ του Ν.Δ. 75/1946 και τους οποίους το Διοικ. Συμβούλιον του Ταμείου κατέταξε μεταξύ των μετόχων του Ταμείου, συμφώνως προς το άνω εδάφιον, υποχρεούνται όπως παρακρατώσιν από τας εν γένει μηνιαίας αποδοχάς των υπαλλήλων της κατηγορίας ταύτης ποσόν ίσον προς έξ τοις εκατόν, όπερ αποδίδουσιν εις το Ταμείον εις το τέλος εκάστης τριμηνίας. (Αντί για τη σελ. 217(β) Σελ. 217(γ) Τεύχος ΙΑ-8-2 Σελ.59 Ταμείο Προνοίας Εργοληπτών 23.Γ.ε.2 Άρθρ.5.-Από της θέσεως εν ισχύϊ των περί ενάρξεως της εισπράξεως των πόρων του Ταμείου διατάξεων του άρθρ. 4 του Ν.Δ. 75/1946 αι αρμόδιαι υπηρεσίαι του Δημοσίου, Δήμων, Κοινοτήτων, Νομικών προσώπων Δημοσίου Δικαίου κλπ. αι εκδίδουσαι, ή θεωρούσαι, τας πιστοποιήσεις ή άλλα εντάλματα πληρωμής εκτελέσεως έργων, σημειούσιν επί του σώματος τούτων τα κύρια χαρακτηριστικά της προσαχθείσης αποδείξεως εισπράξεως του υπέρ του Ταμείου ποσοστού (χρονολογία αποδείξεως, εισπράξασα υπηρεσία, καταβληθέν ποσόν), οι δε αρμόδιοι Ταμίαι οι εντεταλμένοι την πληρωμήν των πιστοποιήσεων ή ενταλμάτων, εν ελλείψει της άνω σημειώσεως, αρνούνται την πληρωμήν εις τον δικαιούχον άνευ προσαγωγής βεβαιώσεως της αρμοδίας Αρχής, ότι κατετέθη παρ’ αυτού η σχετική απόδειξις πληρωμής εξ ενός τοις εκατόν. Άρθρ.6.-Αι υπηρεσίαι του Δημοσίου, Δήμων και Κοινοτήτων, ως και Νομικών Προσώπων Δημοσίου Δικαίου, υποχρεούνται να παρέχωσι προς το Ταμείον πάσαν αναγκαίαν πληροφορίαν και να διευκολύνωσι τον έλεγχον βεβαιώσεως και εισπράξεως των πόρων αυτού. Άρθρ.7.-Δια την κατά τας διατάξεις του άρθρ. 4 παρ. 1 εδ. ς΄ Ν.Δ. 75/1946 αναγκαστικήν είσπραξιν των πόρων του Ταμείου, συμφώνως προς τους κειμένους Νόμους περί εισπράξεων δημοσίων εσόδων η οφειλή βεβαιούται υπό του Προέδρου του Ταμείου προσυπογράφοντος και του Προϊσταμένου του Λογιστηρίου, η τοιαύτη δε βεβαίωσις περιέχουσα συνοπτικήν περιγραφήν της αιτίας της οφειλής, αποτελεί τον προς εκτέλεσιν τίτλον. Άρθρ.8.-Οι πόροι του Ταμείου και πάσα προς αυτό καταβολή πραγματοποιείται, είτε δι’ απ’ ευθείας εισπράξεως υπό του Κεντρικού ή των ιδρυθησομένων Επαρχιακών γραφείων, είτε μέσω ανεγνωρισμένων Τραπεζών ή άλλων οργάνων εντεταλμένων υπό του Διοικ. Συμβουλίου. Αποφάσει του Δ.Συμβουλίου εγκρινομένη δια πράξεως του Υπουργού Δημοσίων Έργων και δημοσιευομένη εις την Εφημερίδα της Κυβερνήσεως, δύναται να ορισθή η δι’ ειδικού ενσήμου του Ταμείου είσπραξις του συνόλου ή και τινων των πόρων αυτού. Δια παρομοίας αποφάσεως μετά πρότασιν του Δ. Συμβουλίου του Ταμείου ορίζεται ο τύπος του ενσήμου και αι κλάσεις αυτού. Σελ.218(γ) Τεύχος ΙΑ-8-2 Σελ.60